open-index/open-wikipedia-markdown huggingface dataset:
Kongevolltunnelen

**Kongevolltunnelen** er en veitunnel på fylkesvei 466 i Flekkefjord kommune i Agder. Tunnelen er 55 meter lang og går gjennom Ytreodden mellom Ålmedalsvika og Kongevoll.

## Se også

*Veitunneler i Norge
*Undersjøiske veitunneler i Norge

## Referanser


## Eksterne lenker
* Kongevolltunnelen på Google StreetView
Rongchang

**Rongchang** (kinesisk: 荣昌县; pinyin: *Róngchāng Xiàn*) er et fylke vest i byprovinsen Chongqing i Folkerepublikken Kina.

Det har et areal på 1079 km².

Befolkningen var på  innbyggere i 1999.

## Referanser


## Eksterne lenker
* Hjemmesider
Dørdal

**Dørdal** er et lite sted lengst sør i Bamble kommune i Telemark, mellom Feset og Rørholt.

Frem til 2. desember 2019 lå Dørdal langs europavei 18, og var endepunkt for fylkesvei 363. Den tidligere riksvei 18 ble fra dette tidspunktet del av fylkesvei 363.

## Referanser
Tan Wangsong

**Tan Wangsong** (født 19. desember 1985 i Chengdu) er en kinesisk profesjonell fotballspiller som spiller for den kinesiske fotballklubben Henan Construction. Han spiller forsvar, og er også en del av . Wangsong har spilt for flere andre klubber i sin karriere, blant annet Tianjin Teda og Qingdao Zhongneng fra Kina. 

Han ble tatt ut til å representere Kina under Sommer-OL 2008 på hjemmebane i Beijing, Kina. Kina ble her slått ut i gruppespillet. 

## Referanser


## Eksterne lenker
*
Hokksund bru

**Hokksund bru** er en 187 meter lang veibru over Drammenselva, i Øvre Eiker kommune. Brua ble bygget i 1958; den ligger i Hokksund sentrum, og er en del av riksvei 350. Brua er en platebærerbru i stål, og det største spennet er 52 meter langt.

## Historikk
Før det kom bru over Drammenselva ved Hokksund ble sundstedet litt lenger opp for brua benyttet. Her måtte man bli satt over elva i båt, eller så måtte man til Drammen for å krysse elva. Mange stedsnavn har fremdeles navn etter sundet, Sundbakken, Sundgata og Hokksund (som opprinnelig het Haugsund).

I 1853 var den første brua ferdig. Dette var en trebru. Den østre delen av brua brant i 1915. Den delen av trebrua som brant ble erstattet av en stålkonstruksjon. Denne var like smal som resten av den gamle brua og var opprinnelig tenkt som et provisorisk bru, men ble stående i mer enn 40 år. Det ble i mange år diskutert å få en ny bru, men planene ble stoppet av krigen. Slik ble den provisoriske brua med en halvdel av tre og den andre halvdelen av stål stående til den ble erstattet av dagens bru, som bedre kunne klare den økte trafikkmengden.

## Bilder

Fil:Nordiska taflor - no-nb digibok 2014031428011-93.jpg|Den gamle trebrua, 1875
Fil:Hokksund bru.jpg|Gamle Hokksund trebru før brannen
Fil:Gamle Hokksund bru2.jpg|lenke=|Brua etter brannen i 1915, halve brua i tre og resten gjenoppbygd i stål
Fil:Hokksund1946FF23.jpg|Hokksund 1946
Fil:Hokksund Bru BG 2023.jpg|Hokksund bru under flommen 2023


## Nattbilder

Fil:Rundkjøring på sørsiden av Hokksund bru.jpg|Rundkjøring på sørsiden av Hokksund bru
Fil:Hokksund bru ved undergang.jpg|Hokksund bru ved undergang
Fil:Gangfeltet mot undergangen.jpg|Gangfeltet mot undergangen
Fil:Undergangen Hokksund bru.jpg|Undergangen under Hokksund bru, dette er en kulvert som har navnet Bruhjørnet bru


## Referanser


## Eksterne lenker
*
Wushan (Chongqing)

**Wushan** (kinesisk: 巫山县; pinyin:* Wūshān Xiàn*) er et fylke øst i byprovinsen Chongqing i Folkerepublikken Kina.

Befolkningen var på  innbyggere i 1999, og  innbyggere i 2004.

Selve byen Wushan ligger på nordre bredd av Yangtze, ved innløpet til Wuxiakløften, den midtre av de tre kløfter. Ikke langt unna er også de såkalte *tre små kløfter*, langs elven Danings (大宁河) løp.

## Kulturminner
Longgupofunnstedet (*Longgupo yizhi*, 龙骨坡遗址) – et pithecanthropus-funnsted fra tidlig pleistocen – ble i 1996 oppført på Folkerepublikken Kinas liste over kulturminner. Funnene der ble gjort i 1985 og utover, og ytterligere utgravninger ble foretatt av et fransk-kinesisk team i 2003.

## Referanser


## Litteratur

* Jin et al.: "A Preliminary Study on the Early Pleistocene Deposits and the Mammalian Fauna from the Renzi Cave, Fanchang, Anhui, China." *Acta Anthropologica Sinica*, Supplement to Vol.19, 2000 (Online)
* Deborah A. Bakken: *Taphonomic Parameters of Pleistocene Hominid Sites in China* (Online)

## Eksterne lenker
* Hjemmesider 
* Infosider 
* Lesser Three Gorges (TIMEasia, juni 2005)
* Small (Lesser) Three Gorges in Daning River, Wushan 
* Neue menschliche Fossilienfunde schreiben Chinas Geschichte neu
* Longgupo Pithecanthrope Site
* Wushan Man
* New Lithic Materials from Level 7 of Longgupo Site
* Chinese Scientists Conclude Wushan Man Is Oldest Human Fossil In China 
* Culture of the Three Gorges Area in Paleolithic Era 
* Are the 2.04 Million Year Old Wushan Fossils the Oldest Hominin from China? 
* New human fossil find rewrites China's history
* Wushan Man: Oldest Human Found in China
Tingelstad

Tingelstad er et lite sted i Gran kommune i Innlandet.

Tingelstad ligger ved , 5 km fra Brandbu. Stedet har to kirkebygg: Tingelstad gamle kirke og Tingelstad kirke.
Ringeriksbadet

**Ringeriksbadet** er et innendørs badeland/svømmehall som ligger i Helgelandsmoen Næringspark på Helgelandsmoen i Hole kommune, cirka 9 km sør for Hønefoss i Buskerud.

Badet åpnet den 10. oktober 2010. Det har i tillegg til stort og lite basseng, stupetårn (1, 3 og 5 meter), en stor og en liten vannsklie, og boblebenk. I tillegg finnes egen badebutikk der og kafé, samt at et treningssenter (Actic Ringeriksbadet) som ligger i direkte tilknytning til hallen.

## Se også
* Helgelandsmoen Næringspark
* Helgelandsmoen leir
* Helgelandsmoen

## Eksterne lenker
* Ringeriksbadet
Akland

**Akland** er et lite sted i Risør kommune i Aust-Agder, dette tettstedet ligger nærmest Sørlandsporten og langs E18, og tettstedet ligger fire km sør for Søndeled, 13 km nord for Risør og ligger ca ti mil fra Kristiansand. De har egen veikro og bensinstasjon i Akland.

## Referanser
Fiane

**Fiane (Fiansvingen)** er en liten bygd vest for Tvedestrand.

Fiane ligger langs gamle E18 og har to bensinstasjoner og en barneskole. Fra Fianesvingen går fylkesvei 415 til Åmli.

## Referanser


## Eksterne lenker
* TØ-Banen Fiane - Nordic Stadiums
Louis Keppel Hamilton

**Louis Henry Keppel Hamilton** (født 31. desember 1890 i London, død 27. juni 1957) var en britisk admiral. Han er særlig kjent for sin innsats under andre verdenskrig. Han tjenestegjorde i Norge i april til mai 1940 og ble tildelt Krigskorset for sin innsats.

Hamilton gikk i 1908 inn i britiske Royal Navy. Under første verdenskrig var han stasjonert i Nigeria, utmerket seg i kamp i Kamerun og ble tildelt Distinguished Service Order.

Da Tyskland invaderte Norge var han kommandør og sjef på HMS «Aurora», som ble satt inn under slaget om Narvik. I statsråd 21. august 1942 ble Hamilton tildelt det norske Krigskorset «for tapperhet og fremragende ledelse av sine fartøyer som eldste britiske sjøoffiser i Ofot-avsnittet i april og mai 1940.» For samme innsats hadde han allerede fått en barre til sin Distinguished Service Order. Hamilton deltok i operasjon ANKLET mot Lofoten i desember 1941.

Hamilton ble kontreadmiral i 1941 og viseadmiral i 1943. Fra 1943 til 1945 var han flaggoffiser på Malta. I 1944 ble han utnevnt til kommandørridder av Order of the Bath. Han ble dermed adlet og fikk rett til å føre tiltaleformen *[[sir]]* foran sitt navn.

Etter krigen var han fra 1945 til 1948 sjef for Australias sjøforsvar. Han ble admiral i 1947.

## Referanser
Liste over medlemmer av Kungliga Ingenjörsvetenskapsakademien

**Liste over medlemmer av Kungliga Ingenjörsvetenskapsakademien** er en liste over medlemmer av Kungliga Ingenjörsvetenskapsakademien, grunnlagt 1919. 

Antallet svenske akademimedlemmer var 819 i 2009.

## Svenske medlemmer

## Avdelinger

*Avdeling I – Maskinteknikk
*Avdeling II – Elektroteknikk 
*Avdeling III – Samfunnsbygging
*Avdeling IV – Kjemiteknikk
*Avdeling V – Bergverks- og materialteknikk
*Avdeling VI – Bedrifts- og arbeidsliv
*Avdeling VII – Teknologiens grunn- og grensevitenskaper
*Avdeling VIII – Skognæringens teknologi
*Avdeling IX – Økonomi
*Avdeling X – Bioteknologi
*Avdeling XI – Utdanning og forskning
*Avdeling XII – Informasjonsteknologi

## Förste hedersledamöter
Innehaver av "Hedersledamotstecken" eller "Förste hedersledamöter" som det opprinnelig ble kalt, må ikke sammenblandes med det hedersledamotskap som alle medlemmer tidligere automatisk fikk ved 65 års alder.

## Utlandske medlemmer

## Korresponderende medlemmer
Den siste korresponderende medlemmet ble innvalgt i 1968, etter det har alle medlemmer som virker utenfor Sverige blitt innvalgt som utenlandske medlemmer.

## Eksterne lenker
* https://web.archive.org/web/20160307043806/http://www.iva.se/Om-IVA/Organisation/Avdelingar/IVAs-svenska-ledamoter1/
V-posten (illegal avis, Drøbak)

***V-posten*** var en av de illegale avisene som ble utgitt under den tyske okkupasjonen av Norge under andre verdenskrig. Avisen ble laget i Drøbak, men store deler av opplaget ble spredt i Oslo. Det fantes andre illegale aviser som benyttet samme avisnavn; med base i henholdsvis Molde og Ålesund.

*V-posten* ble startet i september 1941, da okkupantene beslagla folks radioapparater for å forhindre at man lyttet på sendingene fra London. Den kom med nærmere 150 utgaver før Gestapo rullet opp avisgruppa i forbindelse med det såkalte «pressekrakket» i februar 1944.

De som startet og drev avisen den første tiden var Johan Klausen og Hans Krag. De to skilte imidlertid lag sommeren 1942. Klausen fortsatte *V-posten*, mens Krag startet den illegale avisen *Kgl. post* og *Norge fritt*, som hovedsakelig ble spredt i Drøbak og Frogn.

*V-posten* bygget opp et eget distribusjonsapparat i Oslo. Første distribusjonssentralen gikk under betegnelsen «V-26», for Vålerenggata 26. Johan Martinsen og Ansgar Sørlie besørget distribusjonen derfra. Senere opprettet Finn Amundsen en egen distribusjonssentral i hovedstaden, og spredte 700 aviser gjennom denne. *V-posten* ble også spredt ut over landet gjennom posten, i konvolutter fra offentlige institusjoner påklebet tjenestemerker. Denne metoden måtte man imidlertid droppe, etter at en av mottagerne ble arrestert.

Da *V-posten ble* rullet opp i 1944 ble Johan Klausen, Johan Martinsen og Ansgar Sørlie arrestert. De ble sendt i fangetransport til Tyskland med DS «Westfalen». Da skipet gikk ned overlevde bare Klausen, som en av fem som ble reddet. Martinsens kone Hilda Martinsen ble også tatt, og satt arrestert til krigens slutt. Klausens kone Solveig Klausen ble arrestert da mannen ble reddet fra Westfalen. (Hun ble fratatt to barn på henholdsvis fem år og seks måneder. ) Hun leverte barna til familien i Larvik.

Etter opprullingen og arrestasjonene ble navnet «V-posten» i en periode i 1944 benyttet av den illegale avisen *[[Victory]]*. Gruppa bak denne avisen omdøpte sin egen avis ad-hoc til «V-posten», i et forsøk på å føre tyskerne bak lyset og «dekke» de som var arrestert.

## Referanser
Vladimir Ivanov (skøyteløper)

**Vladimir Sergejevitsj Ivanov** (russisk: Владимир Сергеевич Иванов, født 28. april 1949) er en tidligere skøyteløper fra Sovjetunionen. 

Ivanov ble nasjonal mester i 1972 og 1973 og konkurrerte ellers internasjonalt på 1970-tallet. Hans beste plassering er sølvmedaljen han tok under allround-VM i 1975 på Bislett i Oslo, bare 0,048 poeng bak den nederlandske gullvinneren Harm Kuipers. I dette mesterskapet vant Ivanov 10&nbsp;000-meterløpet. 

Året etter kom han på 7.-plass på 5&nbsp;000 meter under Vinter-OL 1976 i Innsbruck, og var en av favorittene til å vinne 10&nbsp;000 meter. Men i kraftig snøvær ble han tatt igjen med to runder av Piet Kleine, som også til slutt vant gullmedaljen. Ivanov deltok ikke internasjonalt etter den 1975/76-sesongen (bortsett fra en deltagelse i skøytelandskampen – i Oslo januar 1977), men forbedret sine personlige rekorder i nasjonale løp frem mot slutten av tiåret.

Ivanovs varemerke var hans helsorte trikot.

## Personlige rekorder

## Referanser




## Eksterne lenker
* 
*  Vladimir Ivanov-profil (ny) på www.ISU.html.infostradasports.com sine nettsider. (kort biografi (ny))
*  Vladimir Ivanov på Jakub Majerski's Speedskating database (Adelskalender distanser og sammenlagt)
*  Vladimir Ivanov på The-Sports.org (mesterskapsresultater)
Nyenskans

**Nyenskans** var en svensk festning bygd som støttepunkt i forsvaret av Ingermanland, beliggende ved Nevas utløp i Finskebukten. Den lå på et nes, som dannes der den lille elven Ochta flyter inn i Neva. Rundt festningen ble byen Nyen etablert. Et minnesmerke over befestningen kan ses i dagens St. Petersburg på Nevas nordøstre strand etter passering av broen i Nevskij Prospekts østre del. 

Byggingen av Nyenskans begynte i 1611, men arbeidet gikk langsomt. En tidligere svensk festning lå på samme sted i middelalderen. I 1299 hadde Torgils Knutsson anlagt en boplass, med navnet Landskrona på en holme i Neva, men det ble allerede i 1301 ødelagt av russerne. På samme holme påbegynte svenskene i 1573 og 1583 befestninger, de som senere fikk sin fortsettelse i den i 1611 oppførte Nyenskans. Alt for å holde russerne borte fra Østersjøen og for å ta kontroll over handelen med Russland. Selve befestningen kom til å ligge på Ochtas sørlige strand og byen på dens nordre.

Under fiendtlighetene i 1656 inntok russerne festningen, drepte byens innbyggere og brente ned bygningene. Samme år erobret Gustaf Eriksson Horn byen tilbake. Fienden hadde overgitt festningen. Nyenskans hentet seg raskt inn fra krigens ødeleggelser. 

Under den den store nordiske krig begynte russerne på våren 1703 ett angrep mot Nyenskans og oppfordret festningens forsvarere til å kapitulere. I festningen var det kun en besetning på cirka 600 svenske soldater og etter ett par dagers bombardement var de modne for en våpenhvile i mai 1703. Festningens kruttlager hadde også fått en fulltreffer og hadde eksplodert. Dette sammenlignet med russernes store overmakt – de var 20&nbsp;000 – gjorde forsvarerne motløse. De fleste innbyggerne i byen hadde sannsynligvis allerede flyktet. 

Tsar Peter den store gav deretter ordre om at den svenske befestningen skulle rives. Murene skulle i stedet legges på øya Harholmen nærmere elvens munning – stedet for St. Petersburgs etablering. Av Nyenskans ble det så godt som ingenting igjen, men den som vil se den imponerende lysekronen fra byens kirke kan finne den hengende i Finska kyrkan i Stockholm.

De siste sporene av festningen ble revet på midten av 1900-tallet. Det finnes dog siden den 15. juni 2000, et monument til minne om Nyenskans i St. Petersburg på stedet der festningen lå. Monumentet ble etablert på initiativ av Rikard Högberg. 

I mai 2003, i samband med St. Petersburgs 300-årsjubileum, ble det også åpnet et museum over Nyenskans på stedet.

## Eksterne lenker
* Kart over Russland på Kungliga Biblioteket
* Namn i Nyen på 1600-tallet
M5 (Ungarn)

**Motorvei M5** er en 160,9 km lang motorvei som går fra den ungarske hovedstaden Budapest til landsbyen Röszke på grensen til Serbia. Motorveien går gjennom byene Kecskemét og Szeged, og forbinder dermed Budapest med de sørøstlige delene av landet. Motorveien nådde Szeged i desember 2005, mens den gjenværende strekningen (mellom Szeged og Röszke) ble bygd ferdig i april 2006. M5 fortsetter som europavei E75 i Serbia fra den serbiske siden av grensen ved Horgoš. Den er også en del av E60 og E71.
M1 (Ungarn)

**Motorvei M1** er en 171 km lang motorvei i det nordvestlige Ungarn som forbinder Budapest med Győr og Wien. Den første strekningen av motorveien ble åpnet på 1970-tallet, mens byggingen frem til den østerrikske grensen ved Hegyeshalom ble fullført i 1996. Veien følger ruten til den gamle Rute 1-hovedveien med ett felt. M1 er en del av europavei E60 og E75. 

## Veikryss, avkjøringer og rasteplasser

## Referanser
Bussen (1961)

***Bussen*** er en norsk filmkomedie fra 1961 med Leif Juster i hovedrollen. Filmen ble skrevet, regissert og produsert av Arne Skouen. Bussen kan beskrives som en familiekomedie og handler om den hjelpsomme bussjåføren Thorvald og hans gamle buss, *Gamla*. Den ble en av de mest populære filmene på norske kinoer i Norge i 1961.

I 1963 kom en dansk nyinnspilling, regissert av Finn Henriksen og med Dirch Passer i hovedrollen.

## Handling
Filmen handler om bussjåfør Torvald, som driver en liten bussrute på landsbygda. Bussen han kjører er fra 1923, og selv er han så gammeldags at han tar seg tid til å hjelpe folk langs ruta med diverse ting – og er ikke så nøye med å følge rutetabellen. Det irriterer herredskontorsjefen grenseløst, for han har fått tilbud fra et større utenbygds buss-selskap om å overta ruta med strømlinjet materiell og rutepresisjon. Han får herredsstyret med på det, for ingen tør gå imot framskrittet. Men det tør jordmora og lensmannen. De skjønner hva Torvald betyr for store og små. Og da Torvald slutter med bussturene sine, våkner bygda til dåd.

## Om filmen
Alf Prøysen bidro med to viser til melodier av filmens musikkansvarlige: Gunnar Sønstevold og Maj Sønstevold.

Den ble innspilt på Jar i Bærum fra 21. april til midten av juni 1961. Opptaksleder var Odd Rohde, mens Dagfin Akselsen var lydansvarlig.

;Popularitet
Filmen ble svært populær og spilte inn 346 800 kr bare på en uke. Ingen film, hverken norsk eller utenlandsk, hadde til da spilt inn så mye på tilsvarende tidsrom. Innen utgangen av året hadde den spilt inn om lag 1,5 millioner kr.

;Annet
I 1972 ble den satt opp på Frogner kino som ledd i en landsomfattende storaksjon mot privatbilismen i Norge.

Bussen som Juster kjørte var en 1924-modell Berliet som opprinnelig ble benyttet av AS Ekebergbanen på deres to bussruter Ankertorget-Abildsø og Sæter-Godheim. Fra 1928 var den reservebuss og i 1931 ble den avskiltet. Den har siden 1960-tallet stått på museum; siden 1983 på Sporveismuseet på Majorstuen. I 2013 ble den igjen gjort kjørbar og som kjørbar ble den første gang vist ved et arrangement i Oslo i juni.

## Rollebesetning

## Referanser


## Eksterne lenker
* 
* Filmfront
Bussen

**Bussen** kan vise til:

* Kjøretøyet buss 
* Et fjell i Tyskland, se Bussen (fjell) 
* En film, se Bussen (film)
* Bussen Trafikkselskap - tidligere busselskap i Kristiansand
* Bussen AS - turbusseier som kjører for Sverre Haga AS
Xyz (illegal avis)

***Xyz*** var en av de illegale avisene som ble utgitt under den tyske okkupasjonen av Norge under andre verdenskrig.

*Xyz* startet på høsten 1942, og var ment å erstatte avisen *[[Whispering times]]* som var rullet opp av tyskerne. Avisen kom nokså regelmessig med 2 – 3 nummer hver uke. Den brakte referater  av nyhetssendingene fra London og andre artikler.

Redaksjonen holdt til i en leilighet i Oslo. Det tekniske utstyret ble til slutt plassert i en villa på Ris. Selve radio-lyttingen skjedde annet sted. Radiooperatører i gruppa var Ottomar Elligers og broren hans Carl-Sigurd Elliger, – som senere ble skutt i sitt hjem i forbindelse med opprullingen av en Milorg-gruppe.

*Xyz* holdt driften i gang i om lag trekvart år, til tyskerne sommeren 1943 avslørte en av distributørene. En av redaktørene, Thomas Chr. Mürer, hadde alt måttet flykte til Sverige. Hoveddistributør Jørgen Utheim klarte også å ta seg over grensa. En av utgiverne, Rasmus Schnitler, ble arrestert. Han klarte imidlertid å bløffe tyskerne ved å dekke seg bak Mürer, som han visste var ute av landet. Slik unngikk man en mer omfattende opprulling av avisorganisasjonen.

Mye av  apparatet bak avisen og alt det tekniske utstyret var i behold. Derfor kunne *Xyz*s andre redaktør Richard Schage drive virksomheten videre. Han ble nå redaktør for avisen *[[Total krig (avis)]]*.

## Referanser
M2 (Ungarn)

**Motorvei M2** er en 32 km lang ungarsk motorvei som forbinder Budapest med Vác. Motorveien er foreløpig under bygging, og i dag er det kun strekningen mellom Budapest og Dunakeszi som faktisk er motorvei. Videre er det en enfeltsvei. Den følger den opprinnelige ruten til gamle hovedvei nr. 2 (E77) mot grensen til Slovakia. Motorveien vil i fremtiden utvides til Salgótarján og Hont ved den slovakiske grensen.   

## Veikryss, avkjøringer og rasteplasser
Disease mongering

]
**Disease mongering**, «sykdomskremmeri», er en nedsettende engelsk betegnelse for helse- og medisinindustriens tendens til å overdrive alvoret eller utbredelsen av mindre plager og normale livsprosesser for å få folk til å føle seg syke eller sykere og dermed tjene penger på salg av behandling og medisiner.

*Disease mongering* kan innebære at
* vanlige tilstander gjøres til medisinske problemer, for eksempel skallethet
* milde symptomer gjøres til troverdig sykdom, som med irritabel tarm
* personlige og sosiale problemer gjøres medisinske, som med biologiske modeller for sosial fobi
* økt risiko hos friske kan begrepsfestes som sykdom
* det gjøres overdrevne anslag over hvor utbredt et helseproblem er, som med erektil dysfunksjon

En *disease monger*, altså en person som overdriver kroppslige plager for å selge behandling, kan på norsk omtales som «sykdomskremmer». «Sykdoms-kremmeri» kan med et slående ordspill også kalles «sykdoms-skremmeri». På tysk kan *disease mongering* dessuten kalles *Krankheitserfindung*, «sykdomsoppfinnelse».

## Eksterne lenker
* Artikkel om «sykdomskremmere» i Tidsskrift for Den norske legeforening 2002
Verdensmesterskapsrekorder i sprint på skøyter

**Verdensmesterskapsrekorder i sprint på skøyter** er en oversikt over nåværende og tidligere mesterskapsrekorder for Verdensmesterskapet i sprint på skøyter siden starten med ISU Sprint-mesterskap i 1970 og 1971 samt alle Sprint-VM siden 1972.

## Gjeldende mesterskapsrekorder i sprint-VM
### Kvinner

### Menn

## Rekordutvikling
### Kvinner
#### 500 meter

: – * = Slått senere i samme konkurranse –> Se par nr
: t = Tangering av tidligere rekord

#### 1 000 meter

: – * = Slått senere i samme konkurranse –> Se par nr
: – ** = Slått tidligere i samme par –> Se par nr

#### Sammenlagt

: – * = Slått senere i samme konkurranse –> Se par nr
: (1) = refererer til par nr siste distanse

### Menn
#### 500 meter

: – * = Slått senere i samme konkurranse –> Se par nr
: t = Tangering av tidligere rekord

#### 1 000 meter

: – * = Slått senere i samme konkurranse –> Se par nr
: t = Tangering av tidligere rekord

#### Sammenlagt

: – * = Slått senere i samme konkurranse –> Se par nr
: (1) = refererer til par nr siste distanse
: (2) = Tidenes korteste periode som Sprintverdensmesterskapsrekordholder, bare 2 hundredeler av et sekund.

## Kilder
*
*
*
Meteorologiåret 1891

**Meteorologiåret 1891** er en oversikt over hendelser, prisvinnere, fødte og avdøde personer med tilknytning til meteorologi i 1891.
## Hendelser
### Juni
*Juni – Umeå, Sverige får en varm junimåned med temperaturer på over +30,1 °C.

### Juli
*24. juli – Frost i Elkton i Minnesota, USA ødelegger grønnsaker og korn.

## Fødsler
*6. juni – Leonard Hussey, engelsk meteorolog, arkeolog, oppdagelsesreisende og kirurg (død 1964)
*15. august - Tor Bergeron, svensk meteorolog (død 1977)

## Dødsfall
*18. september – William Ferrel, amerikansk meteorolog (født 1817)


Fil:WilliamFerrel.jpg|William Ferrel (1817–1891)
Fil:Leonard_Hussey.jpg|Leonard Hussey(1891–1964)


## Referanser


## Eksterne lenker
*
Meteorologiåret 1897

**Meteorologiåret 1897** er en oversikt over hendelser, prisvinnere, fødte og avdøde personer med tilknytning til meteorologi i 1897.
## Hendelser
### Mars
*13. mars – Med temperaturen −38,9 °C i Medicine Hat, Canada får stedet sin kaldeste marsnatt noensinne.

### Juni
*1. juni – Det er en kald natt for årstiden i Tower i Minnesota, USA skader åkrer.
*29. juni – En tornado i London i Ontario, Canada ødelegger løer og frukthager.

### Juli
*13.-14. juli – Ved uoffisielle målinger måles + 35 °C i Flekkefjord, Norge.
### Desember
*Desember – Hele 107 millimeter nedbør faller over Måseskär, Sverige.
### Ukjent dato
*I USA går elven Red River of the North over sine bredder.
*Et veldig kraftig  innsig til Østersjøen på 330 km3 inntreffer.
*En storm herjer i Bengalbukten.

## Publiseringer
*Joseph Maria Pernter: *Die Farben des Regenbogens und der Weiße Regenbogen*
*Julius von Hann: *Handbuch der Klimatologie*, 2. Auflage. Bd.I: Allgemeine Klimatologie
*Julius von Hann: *Handbuch der Klimatologie*, Bd.II: Spezielle Klimatologie. I.Abt.: Klima der Tropenzone

## Fødsler
*2. november – Jacob Bjerknes, norsk-amerikansk meteorolog (død 1975)

## Dødsfall
*21. juni – Ralph Abercromby, skotsk meteorolog (død 1842)

## Referanser


## Eksterne lenker
*
James Gillray

**James Gillray** (også stavet **Gilray**) (født 13. august 1757 i Chelsea, død 1. juni 1815 i London) var en britisk karikaturtegner og grafiker som er kjent for sine satiriske vittighetstegninger av politiske og sosiale motiver, særlig i tidsperioden fra 1792 til 1810.

Mange av Gillrays karikaturer var rettet mot kong Georg 3. samt de revolusjonære i Frankrike og Napoléon Bonaparte, men også kronprins Georg, prins av Wales, William Pitt den yngre og dronning Charlotte blev kritisert i hans tegninger. I tillegg kommer en rekke satiriske kommentrer til sosiale og andre forhold i samtida.

Gillrays verk ble utgitt av Hannah Humphrey, som han bodde hos i hele den perioden han var berømt. Paret giftet seg likevel ikke. Bildene ble utstilt i vinduene i trykkeriet og tiltrakk stor oppmerksomhet. Han avbildet også Hannah Humphrey og folk som betrakter verkene i vinduene.

## Eksempler på Gillrays satire


Fil:L-Assemblee-Nationale-Gillray.jpeg|*L'Assemblée Nationale* («Det store samarbeidsmøtet på St. Ann's Hill»), 1804. En rekke av samtidas maktpersoner er portrettert i tegningen. 
Fil:Caricature gillray plumpudding.jpg|Den britiske ministeren William Pitt den yngre og den nye franske keiseren Napoleon deler kloden, 1805. Pitt tar en betydelig større del til Storbritannia


Fil:A-voluptuary.jpg|Kronprins Georg, prins av Wales som storeter, 1792
File:National Conveniences 1024.jpg|«Nasjonale bekvemmeligheter: fire måter å drite på (engelsk, skotsk, fransk, nederlandsk)», 1796


## Referanser


## Eksterne lenker
*
Jared Rushton

**Jared Michael Rushton** (født 1974) er en amerikansk skuespiller og musiker. Han er kjent for rollen som Billy Kopeche i filmen *[[Big]]* (1988).

## Filmografi
* *[[Jente over bord|Overboard]]* (1987) som Charlie Proffitt
* *[[Big]]* (1988) som Billy Kopeche
* *[[Honey, I Shrunk the Kids]]* (1989) som Ron Thompson
* *[[A Cry in the Wild]]* (1990) som Brian Robeson
* *[[Pet Sematary Two]]* (1992) som Clyde Parker

## Eksterne lenker
*
Meteorologiåret 1857

**Meteorologiåret 1857** er en oversikt over hendelser, prisvinnere, fødte og avdøde personer med tilknytning til meteorologi i 1857.
## Hendelser
### Februar
*7. februar – En snøstorm gir 9 tommer snø ved Fort Snelling i Minnesota, USA.
*10. februar – Ekstrem kulde råder ved Fort Ripley i Minnesota, USA.

### April
*7. april – En kuldeperiode i USA forårsaker snøfall i alle delstater. Temperaturen faller med 21 grader i Houston, Texas.

### September
*8. september – 156 millimeter nedbør faller under 24 timer på Observatoriekullen i Upplandsdelen av Stockholm, Sverige under en regnskur.

### Desember
*Desember – Göteborg slår Sverigerekord for desembervarme som helthet med +6,1°.

## Fødsler
## Dødsfall
*12. februar - William Charles Redfield, amatørmeteorolog fra USA (67, født 1789)	
*17. desember - Francis Beaufort, irsk hydrograf, offiser i den britiske marinen og utvikleren av Beauforts skala (født 1774)


Fil:Sir_Francis_Beaufort_by_Stephen_Pearce.jpg|Francis Beaufort(1774–1857)
Fil:PSM_V50_D012_William_C_Redfield.jpg|William Charles Redfield(1789–1857)


## Referanser


## Eksterne lenker
*
Fange

**Fange** er en som er frarøvet sin frihet. For eksempel:

* En som sitter i fengsel.
* Krigsfange.
* Politisk fange.
* Gissel.
Haus Sphinx

**Haus Sphinx** var et tysk bordell i Dronningens gate 6 i Oslo under andre verdenskrig, i drift fra desember 1942 til krigsslutt.

Bordellet betjente tyske offiserer og nordmenn i tysk tjeneste, og hadde 30 franske prostituerte i arbeid. Bordellvertinnen var også fransk. Besøkende måtte fylle ut rekvisisjonskort med personlige data, samt eventuelle kjønnssykdommer som ble påvist av sykepleieren på stedet. 

Om lag 120 kvinner arbeidet i Haus Sphinx i løpet av årene det var i drift. Enkelte prostituerte hadde kunne ha en dagsinntekt på opp til 1200 kroner, noe som tilsvarte 60 kunder pr dag.

## Referanser

* Brugrand, Odd Helge: *16 år og Hitlers soldat, historien om Ivar Skarlo, en norsk soldat på Østfronten*, Kagge Forlag 2010, ISBN 9788248909637
MF «Stryn» (1979)

**MF «Stryn»**, tidligere **MF «Bjørgvin»** og **MF «Gloppen»**, var en bilferge som ble bygget i 1979 og var eid av Fjord1 AS. Sommeren 2018 trafikkerte den sambandet Sølsnes–Åfarnes sammen med MF «Julsund».

Stryn ble levert som «Gloppen» til Fylkesbaatane i Sogn og Fjordane i 1979. I 1991 ble fergen solgt til Rutelaget Askøy-Bergen og omdøpt til «Bjørgvin». På Askøy ble den på folkemunne kalt «Elvegrisen». I 1994 ble fergen solgt tilbake til Fylkesbaatane og gitt det navnet «Stryn». I 2021 ble den hugget opp.

## Historikk
*1979:	Juni: Levert som «Gloppen» for Fylkesbaatane i Sogn og Fjordane, Bergen/Måløy
*1986:	Mars: Rederiet flyttet til Florø/Måløy
*1991:	Aug.: Solgt til Rutelaget Askøy-Bergen A/S, Kleppestø/Måløy.
*1991:	Okt.: Reg.havn endret til Bergen. Omdøpt «Bjørgvin»
*1992:	Mars: Ommålt: 996 BT, 298 NT
*1994:	Mai: Innkjøpt av Fylkesbaatane i Sogn og Fjordane, Florø. Omdøpt «Stryn»
*1997:	Jan.: Ny motor: Alpha DM (MAN-B&W Diesel, Frederikshavn), 1740 bHK
*1997:	Aug.: Rederiet omdøpt Fylkesbaatane i Sogn og Fjordane AS, Florø
*2005	Mars: Rederiet omdøpt Fjord 1 Fylkesbaatane, Florø
*2015:	Fremdeles i rederiets flåte.
*2021:	Des: Ankommet Fosen Gjenvinning for hugging

## Referanser


## Kilder
* 
* 
* 

## Eksterne lenker
* 
*
MF «Årdal»

**MF «Årdal»** er en ferge som ble bygget i 2008 og er eid av Fjord1 Fylkesbaatane. Den trafikkerer Hatvik–Venjaneset, og tidligere Anda–Lote i Nordfjord og Mannheller-Fodnes over Sognefjorden. Den er søsterskip til MF «Lote» og MF «Lifjord».

I forkant av at Fjord1 tok over Hatvik–Venjaneset i januar 2020, ble fergen bygget om til elektrisk drift.

## Historie
*2008: 30.09.: Levert som «Årdal» for Fjord 1 Fylkesbaatane AS, Florø
*2017: Går frem til 2018 på Lote-Anda frem til den blir avløst av nybygg
*2020: Bygget om til elektrisk drift

## Kilder
* 
* 
* 

## Eksterne lenker
* 
*
Årdal (andre betydninger)

**[[Årdal]]** er en kommune i Sogn og Fjordane, men kan også ha andre betydninger:

Steder:
* Årdal i Breim, bygd i Breim i Gloppen kommune i Sogn og Fjordane.
* Årdal i Ryfylke, tidligere kommune i Rogaland.
* Årdalstangen, tettsted og administrasjonssenter i Årdal kommune
* Årdalsvatnet innsjø i Årdal kommune
* Øvre Årdal, tettsted og industristed i Årdal kommune

Skip:
* MF «Årdal», ferge tilhørende Fjord1.
* MS «Årdal», et lasteskip som gikk for Fylkesbaatane i Sogn og Fjordane fra 1980 til 1992.

Organisasjoner:
* Årdal Fotballklubb, norsk fotballklubb fra Årdal
Fergekai

**Fergekai** er et kaianlegg tilpasset bilferger samt på- og avkjøring av kjøretøy. Noen fergekaier er tilpasset for jernbaneferger. 
Salhus fergekai er den eneste fredete fergekaien i Norge. 

Norges eneste jernbaneferge gikk over Tinnsjøen og forbandt Tinnosbanen med Rjukanbanen. Den ble opprettet i 1909 og nedlagt i 1991.
Overskuddsmandat

**Overskuddsmandat** (tysk:*Überhangmandat*) kan oppstå i visse valgsystemer når et parti vinner flere valgkretser (enkeltmannsvalg) enn resultatet av partistemmene skulle tilsi. Således kan overskuddsmandater oppstå i Tyskland, New Zealand og Skottland.

## Tyskland

Ved valget i Tyskland gjør velgeren to valg på sin stemmeseddel: *Førstestemmen* (*Erststimme*) går til en bestemt kandidat i valgkretsen, mens *andrestemmen* (*Zweitstimme*) går til et parti. Det er *andrestemmen* som avgjør forholdet mellom partiene i Forbundsdagen og delstatenes parlamenter.

Dersom ett parti får flere direktemandater enn det partistemmene skulle tilsi oppstår såkalte «overskuddsmandater». Et parlament skal for eksempel i utgangspunktet ha 100 representanter. Av disse blir 60 plasser valgt i valgkretser (førstestemmen), mens de øvrige 40 blir valgt gjennom partilister. Valgresultatet ble som følger: 




Parti har altså etter de avgitte *andrestemmer* (på partiet) rett til kun 50 mandater, men samtidig har partiet vunnet 60 valgkretser. Det består dermet et *overskudd* av 10 plasser. 

De fem grunnleggende muligheter som finnes til å løse problemet er disse:





Disse overskuddsmandatene behandles forskjellig avhengig av hvilket parlament i Tyskland det dreier seg om. I Forbundsdagen beholder valgkretsen overskuddsmandatet slik at parlamentet blir tilsvarende større. Det *kan* medføre at et parti som har tapt valget etter *andrestemmen*, likevel får flertall i Forbundsdagen. I enkelte delstatsparlamenter kompenseres seierherren i partivalget med utjevningsmandater slik at fordelingen mellom partiene blir i samsvar med de avgitte andrestemmene.
## Referanser


## Eksterne lenker
* Dagens Nyheter: ''Minoritet kan bli majoritet''
* Olof Petersson: ''Valsystemet i Frankrike, Belgien och Tyskland'' (Statsvetenskaplig tidskrift, 97, 1994, s. 23–28)
* Opplysningsfilm fra ''Bundeszentrale für politische Bildung zur Bundestagswahl''
* Überhangmandate (Wahlrecht.de)
* Bundeszentrale für politische Bildung
Meteorologiåret 1902

**Meteorologiåret 1902** er en oversikt over hendelser, prisvinnere, fødte og avdøde personer med tilknytning til meteorologi i 1902.

## Årets hendelser
### Januar
*25. januar – I Asahikawa, Hokkaidō, Japan måles temperaturen til −41,0 °C (−41,8 °F), noe som blir Japans laveste målte temperatur noensinne.

### Desember
*Desember – En orkan herjer i Skåne i Sverige.
*26. desember – En snøstorm ved Wanstead i Ontario, Canada forårsaker togavsporing. 28 personer omkommer. 
### Ukjent dato
*To kraftige innsig til Østersjøen inntreffer
*Joseph Maria Pernter erklærer at den såkalte hagelskytingen (metode for å forebygge hagelskader på vindruer m.m.) er virkningsløs.

## Fødsler
*3. januar – Gordon Manley, engelsk meteorolog og klimatolog
*24. april - Finn Devold, allsidig norsk forsker innen meteorologi og marinbiologi (død 1977)
*1. november - Balfour Currie, canadisk forsker innen meteorologi og klimatologi (død 1981)
*8. november – Jørgen Holmboe, norsk-amerikansk meteorolog, kjent for sine studier av sykloner (død 1979)

## Dødsfall
*5. september – Heinrich von Wild, sveitsisk meteorolog og fysiker (født 1833)
*14. oktober – Robert Rubenson, svensk fysiker og meteorolog
*15. oktober(*) – Dmitrij Latsjinov, russisk fysiker, elektroingeniør, oppfinner, meteorolog og klimatolog (født 1842)

(*) Usikkerhet rundt hvilken kalender som er benyttet

## Referanser


## Eksterne lenker
*
Juleorkanen 1902

**Juleorkanen 1902** rammet Skåne og Sveriges vestkyst. Omkring femti fiskere omkom mens få mennesker på land ble skadet. De materielle skadene kom opp i millionbeløp med datidens pengeverdi. Blant annet ble Varbergs kaldbadehus, Mölles kaldbadehus samt Ribergsborgs og Sibbarps kaldbadehus i Malmö ødelagt og tårnspiret falt av Örgryte kirke.

## Referanser


## Eksterne lenker
* SMHI: Den stormiga julen 1902
ZipGenius

**ZipGenius** er en freeware programvarepakker for Microsoft Windows som ble utviklet av de italienske programmereren Matteo Riso fra M.Dev Software. ZipGenius er i stand til arkivere i komprimerte programvarepakker som ZIP og nesten to dusin ulike filformater, inkludert de mest vanlige og passordbeskyttede arkiver, og kan arbeide direkte med diskenheter som CD-R/RW. Hensikten med programmet er pakke store og mange filer til en håndterbar fil av minst mulig størrelse. ZipGenius kommer i to utgaver, standard og suite. Sistnevnte inkluderer en del valgfrie moduler mens standardutgaven består utelukkende av selve ZipGenius-programmet. Ved at  ZipGenius er freeware det fritt til å installere og bruke programmet.

ZipGenius ble først utgitt som «Mr. Zip 98» til en begrenset gruppe brukere, og ble omdøpt til ZipGenius i mars 1998. I april 1999 ble den første offentlige utgaven utgitt. Per 2017 er den siste utgaven eller versjonen 6.3.2.3116, hovedsakelig bugfikser og utbedringer av programkoden.

ZipGenius 6 er i stand til å åpne en rekke arkivformater som er særegen for Linux, som RPM, TAR, TAR.GZ, TGZ, GZ og 7Z.

ZipGenius er fullt integrert med Windows Explorer i funksjonen «shell». Den vil si at man kan pakke inn eller pakke ut arkivfiler i  Windows Explorer uten at programmet i seg selv først må startes.

## Eksterne lenker
* 
* Offisielt internasjonalt nettsted
Aftenposten (illegal avis)

***Aftenposten*** var en av de illegale avisene som ble utgitt under den tyske okkupasjonen av Norge under andre verdenskrig.

Hvorfor avisnavnet ble valgt er usikkert. Avisen benyttet et avishode som etterlignet den ordinære avisen *[[Aftenposten]]s*, men hadde ingen tilknytning til denne. Den ordinære Aftenposten var under krigen nazifisert og drev i okkupantenes ånd. Muligens ønsket man å markere et klart alternativ til denne. Muligens henspillet navnet på den illegale avisen til at den ble spredt i dølgsmål, etter at det var mørkt.

Den illegale *Aftenposten* ble publisert med undertittelen «Organ for jössinger», og var en enkel stensilert trykksak. Det første nummeret forelå sent på året 1941. Det var en dedikert nyhetsavis, og hadde en viss tilknyting til motstanden på skolefronten. Avisen klarte å holde driften i gang med to til tre utgaver ukentlig til april 1942, da tyskerne slo til.

Redaktøren Rolf Haugerud, Rolf Frantzen, Kåre Nielsen og flere av de aktive bak avisen ble arrestert og sendt til Tyskland.

## Referanser
Surfin’ USA

***Surfin' USA*** er det andre albumet fra The Beach Boys, utgitt i mars 1963. Som med bandets debutalbum *[[Surfin' Safari]]* er Nick Venet kreditert som produsent. Flere av innspillingsteknikkene som er benyttet, som for eksempel dobbel overdubbing av vokalsporene, er en indikasjon på at det ikke er Nick Venet men Brian Wilson som har hatt kontroll over spakene. Uansett ble Wilson stadig mere aktiv som låtskriver og som arrangør.  

*Surfin' USA* kom på 2.-plass på Billboard 200 i USA, og ble liggende på listen i 78 uker. Albumets høyeste plassering på UK Albums Chart ble en 17.-plass sent i 1965.

## Sporliste
### Side en
#«Surfin' USA» (Chuck Berry, Brian Wilson) 
#«Farmer's Daughter» (B. Wilson)
#«Misirlou» (Nicholas Roubanis, Fred Wise, Milton Leeds, Bob Russell, Chaim Tauber)
#«Stoked» (B. Wilson)
#«Lonely Sea» (B. Wilson, Gary Usher)
#«Shut Down» (B. Wilson, Roger Christian) 
### Side to
#«Noble Surfer» (B. Wilson)
#«Honky Tonk» (Bill Doggett, Clifford Scott, Billy Butler, Berisford Shepherd, Ike Glover)     
#«Lana» (B. Wilson)
#«Surf Jam» (Carl Wilson)  
#«Let's Go Trippin'» (Dick Dale) 
#«Finders Keepers» (B. Wilson)

Albumet ble i 1990 utgitt på nytt av Capitol Records i en «to-for-en»-utgivelse som *Surfin' Safari/Surfin' USA* sammen med *[[Surfin' Safari]]* med tre bonusspor.
#«Cindy, Oh, Cindy» (Bob Barron, Burt Long)
#«The Baker Man» (B. Wilson)
#«Land Ohoy» (B. Wilson)

## Personell
* Brian Wilson – vokal, bass, keyboard
* Mike Love – vokal, saksofon
* Carl Wilson – vokal, gitar
* David Marks – vokal, gitar
* Dennis Wilson – vokal, trommer

## Eksterne lenker
* 
*
Lise Holanger

**Lise Holanger** (født **Meistad**; 28. april 1981) er en norsk tidligere fotballspiller. Holanger spilte mesteparten av karrieren sin for Kattem Idrettslag, men hadde en kort periode i 2008 i Røa.

## Karriere
Holanger begynte karrieren sin i Leinstrand Idrettslag, men da denne ble slått sammen med Kattem, gikk hun over dit. I Kattem begynte hun som spiss, men ble etter hvert flyttet ned til midtbane og til slutt midtstopper. Det var der hun spilte da Kattem fikk sin toppseriedebut i 2005. Da var Lise Holanger allerede en av de etablerte spillerne.

2005-sesongen ble imidlertid en vanskelig sesong for Kattem og Holanger. på tross av gode medspillere som Marie Knutsen, Guro Knutsen og Gunilla Forseth, ble det  mange tap og få mål på laget. Lise Holanger scoret sitt første og eneste mål i den 13. serierunden, men til gjengjeld ble det matchvinnermålet, da hun scoret 4-3-målet til Kattem over Røa og sikret Kattem lagets eneste seier. På tross av nedrykk med klar margin, ble Holanger i klubben, som ellers mistet flere profiler. Holanger ble også med opp igjen, og i 2007-sesongen ble hun ansett som en av de beste veteranene. Holanger og Kattem hadde en langt bedre sesong i 2007, og hun var med på å sikre laget fortsatt spill i Toppserien. Meistad scoret sitt første og eneste mål for sesongen igjen mot Røa i 21. serierunde. En av forklaringene på Holangers beskjedne målprotokoll var at hun hadde flere skadeavbrekk.

I januar 2008 dro imidlertid Holanger til nettopp Røa. Kort tid etter overgangen, men ikke relatert til den, ble hun tatt ut på landslaget. Bjarne Berntsen opplyste imidlertid om at Holanger hadde blitt sett på over tid, men at hun var mye skadet i 2007. Holanger fikk imidlertid bare én kamp, en treningskamp mot Sverige, der hun spilte de siste 20 minuttene. I Røa spilte hun for det meste spiss sammen med Lene Mykjåland og tidligere lagvenninne fra Kattem Guro Knutsen. Hun spilte fast, bortsett fra to kamper mot Amazon Grimstad, og scoret 4 mål på de første 13 kampene (tre av dem mot Fart). Imidlertid ble Holanger igjen skadet, og hun var ute resten av sesongen. I begynnelsen av 2009 tok hun avgjørelsen å legge opp. I begynnelsen av 2011-sesongen bestemte Holanger seg for å spille igjen, da for Kattem.

Lise Meistad er utdannet ergoterapeut med ferdig utdannelse fra Høgskolen i Sør-Trøndelag i 2003.

## Referanser
SSS-øyene

**SSS-øyene** er en betegnelse på de karibiske øyene Saba, Saint Martin og Sint Eustatius, som tidligere var en del av De nederlandske Antiller. Siden 2010 er Saba og Sint Eustatius nederlandske kommuner med særstatus. Saint Martin er delt i to og omfatter både landet Sint Maarten, som er en del av Kongeriket Nederlandene, og det franske oversjøiske territoriet Saint-Martin.
Som rever blant ruiner

***Som rever blant ruiner*** (1959) er en roman av Aslaug Groven Michaelsen og et svar på brytninger i åndslivet i samtidas Norge. Den problematiserer bl.a.fundamentalistiske trekk i Den norske kirke. Boka antyder også at kirken vil ha gagn av kvinnelige prester, altså to år før Norge fikk sin første kvinnelige prest, Ingrid Bjerkås.

## Pastor Holms kamp
Handlingen er lagt til en uidentifisert småby i Nord-Norge. Den sentrale skikkelsen er pastor Daniel Holm, en middelaldrende statskirkeprest som er innflytter i byen. Idet romanen åpner, befinner han seg i en livskrise, som menneske og som prest. På ett nivå handler det om hvordan Daniel Holm strever for å komme ut av det dødsriket han synes å ha havnet i. Han vil finne igjen det levende landet som han en gang i ungdommen har hatt kontakt med, men som han føler at han, uten å ville det, har sviktet. Han har en bønn som kommer igjen i ulike variasjoner. Den åpner med allusjoner til Grundtvigs salme «De levendes land», og begynner gjerne slik: «Herre, du min del i de levendes land...»

Daniel Holms kamp utfolder seg i samspill med en rekke personer, særlig ulike kvinneskikkelser, som han kommer i berøring med gjennom sitt virke som prest.
Total krig (avis)

***Total krig*** var en av de illegale avisene som ble utgitt under den tyske okkupasjonen av Norge under andre verdenskrig. For å unngå forfølgelse endret den ganske snart navnet til ***5 på 12***.

*Total Krig* ble startet da avisen *Xyz* måtte innstille sommeren 1943, etter at tyskerne var kommet på sporet av den. De klarte imidlertid å unngå en større opprulling, slik at både det tekniske utstyret og store deler av apparatet bak avisen var intakt. En av *Xyz*s to redaktører, Richard Schage, unngikk også å bli avslørt.

Schage kunne derfor starte arbeidet med *Total krig* med et godt grunnlag. Som nærmeste medarbeider i redaksjonen fikk han Eva Gjestland. Kaare K. Foss ble leder for det tekniske ved mangfoldiggjøringen av avisen, Per Otto Haug var sentral i distribusjonen. Liksom forgjengeren kom *Total krig* og *5 på 12* nokså jevnlig, to til tre ganger hver uke, med nyheter fra London-sendingene og annet stoff.

*Total krig* drev noen måneder i relativ ro, men det forandret seg brått senhøstes 1943. Da kom avisen over et hemmelig tysk skriv om den såkalte «permittenttrafikken» gjennom Sverige. Offisielt var denne transporten av tysk, militært personell gjennom det nøytrale nabolandet innstilt fra 15. august 1943. Skrivet, datert 30. september, avslørte at det langt fra var tilfelle. Nå skjedde det hele bare litt mer fordekt. De tyske soldatene fikk følgende instruks:
:*«Zivilkleidung. Dolch und Uniform dürfen im Koffer mitgefürt werden, aber keine Schusswaffen.»*

Da *Total krig* offentliggjorde skrivet var det pinlig, både for tyske og svenske myndigheter. Tyskerne påla den offisielle pressa å dementere oppslaget i den illegale avisen. På den måten ble saken også omtalt i de ordinære avisene. Denne avsløringssaken gjorde at tyskerne nå satte alt inn på å rulle opp *Total krig*.

For å unngå trusselen tok avisen et par ukers pause, før den gjenoppsto – med nytt navn: *5 på 12*. Navnet speilet litt av framtidsoptimismen blant utgiverne; det var ikke lenge før tiden var ute for okkupantene. Freddie Dessen tok nå over som leder for distribusjonen av avisen. Andre medarbeidere var Arild Lindbom, Niels J. Mürer og Petter B. Mürer.

Avisdriften ble holdt i gang fram til februar 1944, da Gestapo slo til mot de illegale avisene ved det såkalte «pressekrakket». 8. februar inntok tyskerne avisens lokaler. Åtte av medarbeiderne ble arresterte, blant disse Dessen og Ørnulf Poulsen. Schage og flere andre klarte å komme seg unna.

## Referanser
Portal 2

***Portal 2*** er et førstepersons- og hjernetrimspill utviklet av Valve Corporation. Det er oppfølgeren til Portal fra 2007 og ble annonsert den 5. mars 2010. I utgangspunktet var spillet planlagt utgitt i siste kvartal 2010, men dette ble utsatt til april 2011.

Spillet ble utgitt av Valve gjennom Steam for Microsoft Windows og Mac OS X, mens PlayStation 3, Xbox 360 og detaljhandel-versjoner av spillet er distribuert av Electronic Arts.

Portal 2 omfatter en rekke oppgaver som må løses ved å teleportere figuren til spilleren og enkle objekter ved hjelp av et «portalgevær», et redskap som kan skape inter-romlige portaler mellom flate plan. Reise gjennom portaler opprettholder et objekts hastighet.

Portal 2 fikk anerkjennelse for spillet, balansert læringskurve, tempo, mørk humor og replikkene. Det har blitt beskrevet som et av tidenes største videospill av mange publikasjoner og kritikere.

## Spillet
Portal 2 er et førstepersons perspektiv puslespill. Spilleren tar rollen som Chell i singelspillerkampanjen, som en av to roboter - Atlas og P-Body - i samarbeidskampanjen, eller som et forenklet humanoidikon i samfunnutviklede kampanjer. Disse tre karakterene kan utforske og samhandle med miljøet. Karakterene tåler begrenset skade, men vil dø etter vedvarende skade. Det er ingen straff for å falle på en solid overflate, men å falle i bunnløse groper eller giftige bassenger dreper spillerens karakter med en gang. Når Chell dør i singleplayer-spillet, starter spillet på nytt fra et siste kontrollpunkt; i samarbeidsspillet, reagerer roboten like etterpå uten å starte puslespillet på nytt. Målet med begge kampanjene er å utforske Aperture Science Laboratory - en komplisert, formbar mekanisert labyrint. Mens det meste av spillet foregår i modulære testkamre med klart definerte innganger og utganger, andre deler i kulissene der målet er mindre klart.

De første opplæringsnivåene veileder spilleren gjennom de generelle bevegelseskontrollene og illustrerer hvordan man kan samhandle med miljøet. Spilleren må løse gåter ved hjelp av 'portalpistolen' eller 'Aperture Science Handheld Portal Device', som kan lage to portaler som forbinder to fjerne overflater avbildet som matt hvit, kontinuerlig og flat. Karakterene kan bruke disse portalene til å flytte mellom rom eller for å "kaste" objekter eller seg selv over en avstand. Konturene av plasserte portaler er synlige gjennom vegger og andre hindringer for enkel plassering.

## Referanser


## Eksterne lenker
*